ddrg/super_eurlex huggingface dataset:
Uredba Komisije (ES) št. 2301/2002

z dne 20. decembra 2002

o podrobnih pravilih za uporabo Direktive Sveta 1999/105/ES glede opredelitve majhnih količin semen

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala [1] in zlasti člena 14(4) Direktive,

ob upoštevanju naslednjega:

(1) V skladu z Direktivo 1999/105/ES mora dobaviteljeva oznaka ali dokument vsebovati informacije o odstotku kalivosti in številu kalivih semen reprodukcijskega materiala. Te zahteve pa se ne uporabljajo za majhne količine semen.

(2) Določiti je torej treba mejne vrednosti za majhne količine semen.

(3) Ukrepi, predvideni s to uredbo, so skladni z mnenjem Stalnega odbora za semena in razmnoževalni material v kmetijstvu, vrtnarstvu in gozdarstvu –

SPREJELA NASLEDNJO UREDBO:

Člen 1

Za namene člena 14 Direktive 1999/105/ES se šteje, da je količina semena majhna, če ne presega količin, ki je za posamezne vrste navedena v prilogi k tej uredbi.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Uporablja se od 1. januarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 2002

Za Komisijo

David Byrne

Član Komisjie

[1] UL L 11, 15.1.2000, str. 17.

--------------------------------------------------

PRILOGA

Majhne količine

| Količina (v gramih) |

IGLAVCI

Abies alba Mill. | 1200 |

Abies cephalonica Loud. | 1800 |

Abies grandis Lindl. | 500 |

Abies pinsapo Boiss. | 1600 |

Cedrus atlantica Carr. | 2000 |

Cedrus libani A. Richard | 2000 |

Larix decidua Mill. | 170 |

Larix x eurolepis Henry | 160 |

Larix kaempheri Carr. | 100 |

Larix sibirica Ledeb. | 100 |

Picea abies Karst. | 200 |

Picea sitchensis Carr. | 60 |

Pinus brutia Ten. | 500 |

Pinus canariensis C. Smith | 300 |

Pinus cembra Linne. | 7000 |

Pinus contorta Loud. | 90 |

Pinus halepensis Mill. | 500 |

Pinus leucodermis Antoine | 600 |

Pinus nigra Arnold | 500 |

Pinus pinaster Ait. | 1200 |

Pinus pinea L. | 10000 |

Pinus radiata D. Don. | 800 |

Pinus sylvestris L. | 200 |

Pseudotsuga menziesii Franco | 300 |

LISTAVCI

Acer platanoides L. | 3500 |

Acer pseudoplatanus L. | 3000 |

Alnus glutinosa Gaertn. | 40 |

Alnus incana Moench. | 20 |

Betula pendula Roth. | 50 |

Betula pubescens Ehrh. | 50 |

Carpinus betulus L. | 2500 |

Castanea sativa Mill. | 45000 |

Fagus sylvatica L. | 6000 |

Fraxinus angustifolia Vahl. | 2000 |

Fraxinus excelsior L. | 2000 |

Populus spp | 20 |

Prunus avium L. | 4500 |

Quercus cerris L. | 700 |

Quercus ilex L. | 40000 |

Quercus petraea Liebl. | 40000 |

Quercus pubescens Willd. | 40000 |

Quercus robur L. | 40000 |

Quercus rubra L. | 40000 |

Quercus suber L. | 40000 |

Robinia pseudoacacia L. | 40000 |

Tilia cordata Mill. | 900 |

Tilia platyphyllos Scop. | 2500 |

--------------------------------------------------
Uredba Komisije (ES) št. 45/2003

z dne 10. januarja 2003

o popravi Uredbe (EGS) št. 1274/91 o uvedbi podrobnih pravil za izvajanje Uredbe (EGS) št. 1907/90 o določenih standardih trženja za jajca

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1907/90 z dne 26. junija 1990 o nekaterih standardih trženja za jajca [1], kakor je bila nazadnje spremenjena z Uredbo (ES) št. 5/2001 [2], in zlasti členov 10(3) in 20(1) in (4) Uredbe,

ob upoštevanju naslednjega:

(1) Besedilo italijanske različice člena 12(4) Uredbe Komisije (EGS) št. 1274/91 [3], kakor je bila spremenjena z Uredbo (ES) 1651/2001 [4], je nepravilno. Italijansko različico je treba zato popraviti.

(2) Skladno z zadnjo spremembo Uredbe (EGS) št. 1274/91 se lahko način reje navede na vseh jajcih, in ne le na jajcih razreda "A". Švedsko različico je treba zato ustrezno popraviti.

(3) Način reje jajc se lahko navede na vseh pakiranjih, ne le na malih pakiranjih. Nizozemsko različico je treba zato ustrezno popraviti.

(4) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –

SPREJELA NASLEDNJO UREDBO:

Člen 1

Uredba (EGS) št. 1274/91 se spremeni, kot sledi:

1. samo italijanska različica:

v členu 12(4) se besedilo v oklepaju "(entro un raggio di 20 km dal centro di imballaggio e)" črta;

2. samo švedska različica:

v členu 18(1) se v tretji vrstici črtajo besede "av klass,A‘" in "sådana";

3. samo nizozemska različica:

v členu 18(1) se v drugi vrstici črta besedo "kleine".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. januarja 2003

Za Komisijo

Franz Fischler

Član Komisije

[1] UL L 173, 6.7.1990, str. 5.

[2] UL L 2, 5.1.2001, str. 1.

[3] UL L 121, 16.5.1991, str. 11.

[4] UL L 220, 15.8.2001, str. 5.

--------------------------------------------------
Uredba Komisije (ES) št. 130/2003

z dne 24. januarja 2003

o določitvi pomoči za paradižnik za predelavo za tržno leto 2003/04 po Uredbi Sveta (ES) št. 2201/96

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trgov za predelano sadje in zelenjavo [1], kakor je bila nazadnje spremenjena z Uredbo Komisije (ES) št. 453/2001 [2], in zlasti člena 6(1) Uredbe,

ob upoštevanju naslednjega:

(1) Člen 2(3) Uredbe Komisije (ES) št. 449/2001 z dne 2. marca 2001 o podrobnih pravilih za izvajanje Uredbe (ES) št. 2201/96 glede sheme pomoči za proizvode, predelane iz sadja in zelenjave [3], kakor je bila nazadnje spremenjena z Uredbo (ES) št. 1426/2002 [4], določa, da Komisija objavi znesek pomoči za paradižnik po tem, ko preveri skladnost z mejnimi količinami, določenimi v Prilogi III k Uredbi (ES) št. 2201/96.

(2) Člen 5(3)(c) Uredbe (ES) št. 2201/96 določa, da se za tržno leto 2003/04 prekoračitev mejne količine za predelavo izračuna na podlagi povprečne količine, dobavljene za predelavo s pomočjo v letih 2001/02 in 2002/03.

(3) Povprečne količine paradižnika, poslane v predelavo s pomočjo v tržnih letih 2001/02 in 2002/03, ki so jih države članice priglasile po členu 23(2)(a) Uredbe (ES) št. 449/2001, so pod mejno količino Skupnosti. Ker mejna količina ni bila prekoračena, bi bilo treba pomoč v tržnem letu 2003/04 ohraniti na ravni, določeni v členu 4(2) Uredbe (ES) št. 2201/96.

(4) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Za tržno leto 2003/04 pomoč za paradižnik iz člena 2 Uredbe (ES) št. 2201/96, znaša 34,50 EUR na tono.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. januarja 2003

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 72, 14.3.2002, str. 9.

[3] UL L 64, 6.3.2001, str. 16.

[4] UL L 206, 3.8.2002, str. 4.

--------------------------------------------------
Uredba Komisije (ES) št. 578/2003

z dne 28. marca 2003

o odstopanju od Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2], in zlasti člena 30(1) Uredbe,

ob upoštevanju naslednjega:

(1) Člen 20a Uredbe Komisije (ES) št. 174/1999 [3], kakor je bila nazadnje spremenjena z Uredbo (ES) št. 186/2003 [4], določa pravila za upravljanje s kvoto mleka v prahu za izvoze v Dominikansko republiko na podlagi memoranduma o soglasju med Evropsko skupnostjo in Dominikansko republiko, odobrenega s Sklepom Sveta 98/486/ES [5]. Zaradi težav pri uporabi omenjenega memoranduma, kar bi lahko zahtevalo spremembe obstoječih dogovorov, je treba odložiti obdobje uporabe za kvoto od 1. julija 2003 do 30. junija 2004.

(2) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Z odstopanjem od člena 20a(7) Uredbe (ES) št. 174/1999 se zahtevki za izdajo dovoljenja za obdobje od 1. julija 2003 do 30. junija 2004 vložijo od 1. do 10. maja 2003.

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. marca 2003

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 20, 27.1.1999, str. 8.

[4] UL L 27, 1.2.2003, str. 11.

[5] UL L 218, 6.8.1998, str. 45.

--------------------------------------------------
Uredba Komisije (ES) št. 829/2003

z dne 14. maja 2003

o spremembi Uredbe (ES) št. 225/2003 glede podaljšanja datuma veljavnosti potrdil o poreklu za gobe s poreklom iz Kitajske

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za proizvode iz predelanega sadja in zelenjave [1], kakor je bila nazadnje spremenjena z Uredbo Komisije (ES) št. 453/2002 [2], in zlasti člena 15(1) uredbe,

ob upoštevanju naslednjega:

(1) Z Uredbo Komisije (ES) št. 2125/95 [3], kakor je bila nazadnje spremenjena z Uredbo (ES) št. 225/2003 [4], so se odprle tarifne kvote za konzervirane gobe in predvidel način njihovega upravljanja.

(2) S členom 2 Uredbe (ES) št. 225/2003 je Komisija določila, da lahko uvozniki, ko zaprosijo za sprostitev konzerviranih gob s poreklom iz Kitajske v prosti promet v Skupnosti, do 31. maja 2003 predložijo potrdila o poreklu in dvojnike, ki so označeni s pečati in podpisi kitajskih organov, naštetih v Prilogi k Uredbi (ES) št. 2125/95, kakor je bila spremenjena z Uredbo (ES) št. 1286/2002 [5].

(3) Države članice so Komisijo obvestile, da je treba za zagotovitev nadaljnjega nemotenega uvoza ta datum podaljšati do konca septembra 2003.

(4) Zato bi bilo treba Uredbo (ES) št. 225/2003 ustrezno spremeniti.

(5) Ukrepi, predvideni v tej uredbi, so v skladu z mnenjem Upravljalnega odbor za predelano sadje in zelenjavo –

SPREJELA NASLEDNJO UREDBO:

Člen 1

Člen 2 Uredbe (ES) št. 225/2003 se nadomesti z naslednjim besedilom:

"Člen 2

Do 30. septembra 2003 lahko uvoznik, ko zaprosi za sprostitev konzerviranih gob s poreklom iz Kitajske v prosti promet v Skupnosti, predloži potrdila o poreklu in dvojnike, ki so označeni s pečati in podpisi kitajskih organov, naštetih v Prilogi k Uredbi (ES) št. 2125/95 in spremenjeni z Uredbo (ES) št. 1286/2002."

Člen 2

Ta uredba začne veljati tretji dan po objavi v Uradnem listu Evropske unije.

Uredba je v celoti zavezujoča in se neposredno uporablja v vseh državah članicah.

V Bruslju, 14. maja 2003

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 72, 14.3.2002, str. 9.

[3] UL L 212, 7.9.1995, str. 16.

[4] UL L 31, 6.2.2003, str. 10.

[5] UL L 179, 9.7.2002, str. 21.

--------------------------------------------------
Uredba Komisije (ES) št. 1361/2003

z dne 31. julija 2003

o popravku Uredbe (ES) št. 977/2003 o odprtju in upravljanju tarifnih kvot za mlado govedo moškega spola za pitanje (1. julij 2003 do 30. junij 2004)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 806/2003 [2], in zlasti člena 32(1) Uredbe,

ob upoštevanju naslednjega:

(1) Člen 9(6) Uredbe Komisije (ES) št. 977/2003 [3] vsebuje pisno napako, ki jo je treba popraviti.

(2) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Člen 9(6) Uredbe (ES) št. 977/2003 se popravi, da se glasi:

"6. V tem členu se uporabljajo členi 4 do 8. Vendar je rok za zahtevek, naveden v členu 4(2), 27. februar 2004 in datum obvestila, naveden v členu 4(5), 5. marec 2004."

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. julija 2003

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 122, 16.5.2003, str. 1.

[3] UL L 141, 7.6.2003, str. 5.

--------------------------------------------------
Uredba Komisije (ES) št. 1473/2003

z dne 20. avgusta 2003

o spremembi Uredbe (ES) št. 2342/1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso v zvezi s programi premij

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 806/2003 [2], in zlasti člena 20 Uredbe,

ob upoštevanju naslednjega:

(1) Člen 41 Uredbe Komisije (ES) št. 2342/1999 z dne 28. oktobra 1999 o določitvi podrobnih pravil za uporabo Uredbe Sveta (ES) št. 1254/1999 o skupni ureditvi trga za goveje in telečje meso v zvezi s programi premij [3], kakor je bila nazadnje spremenjena z Uredbo (ES) št. 2381/2002 [4], določa nekatera pravila v zvezi z izplačilom predplačil. Proizvajalcem nekaterih držav članic na njihovih farmah primanjkuje živinske krme zaradi posebno neugodnih vremenskih razmer, za katere so značilne hude in dolgotrajne suše. Da bi se navedeni proizvajalci lahko spopadli z dodatnim finančnim bremenom, ki izhaja predvsem iz potrebe po nabavi dodatne krme, bi se moralo dovoliti povišanje višine predplačila za posebno premijo za govedo, premijo za krave dojilje, klavno premijo in višine dodatnih izplačil.

(2) Uredbo (ES) št. 2342/1999 bi se pod temi okoliščinami moralo spremeniti.

(3) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Zadnji pododstavek člena 41(1) Uredbe (ES) št. 2342/1999 se nadomesti z:

"V koledarskih letih 2000, 2001, 2002 in 2003 se lahko predplačilo za posebno premijo za govedo, premijo za krave dojilje, klavno premijo in dodatna izplačila izplača v višini do 80 % vrednosti omenjenih premij ali izplačil."

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 16. oktobra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. avgusta 2003

Za Komisijo

Franz Fischler

Član Komisije

[1] UL L 160, 26.6.1999, str. 21.

[2] UL L 122, 16.5.2003, str. 1.

[3] UL L 281, 4.11.1999, str. 30.

[4] UL L 358, 31.12.2002, str. 119.

--------------------------------------------------
Uredba Komisije (ES) št. 1991/2003

z dne 12. novembra 2003

o 24. spremembi Uredbe Sveta (ES) št. 881/2002 o nekaterih posebnih omejitvenih ukrepih proti nekaterim osebam in entitetam, povezanim z Osamo bin Ladnom, mrežo Al-Qaida in Talibani ter ki razveljavlja Uredbo Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z 27. maja 2002 o nekaterih posebnih omejitvenih ukrepih proti nekaterim osebam in entitetam, povezanim z Osamo bin Ladnom, mrežo Al-Qaida in Talibani ter o razveljavitvi Uredbe Sveta (ES) št. 467/2001, ki prepoveduje izvoz nekaterega blaga in storitev v Afganistan, krepi prepoved poletov in razširja zamrznitev sredstev ter drugih finančnih virov v zvezi s Talibani iz Afganistana [1], kakor je bila nazadnje spremenjena z Uredbo Komisije (ES) št. 1724/2003 [2], in zlasti prve alinee člena 7(1),

ob upoštevanju naslednjega:

(1) Priloga I k Uredbi (ES) št. 881/2002 našteva osebe, skupine in entitete, za katere velja zamrznitev sredstev in ekonomskih virov v skladu z navedeno uredbo.

(2) Odbor za sankcije Varnostnega sveta Združenih narodov je 3. novembra 2003 sklenil spremeniti seznam oseb, skupin in entitet, za katere naj velja zamrznitev finančnih sredstev in ekonomskih virov. Prilogo I je treba ustrezno spremeniti.

(3) Za zagotovitev učinkovitosti ukrepov, predvidenih s to uredbo, mora ta uredba začeti veljati takoj –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati z dnem objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. novembra 2003

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 247, 30.9.2003, str. 18.

--------------------------------------------------

PRILOGA

Priloga I k Uredbi (ES) št. 881/2002 se spremeni na naslednji način:

1. Pod rubriko

"Fizične osebe"

se doda naslednji vpis:

"Ibrahim DAWOOD (alias (a) Ebrahim Dawood; (b) Sheikh Dawood Hassan). Datum rojstva: 1955. Kraj rojstva: Ratnagiri, Indija. Državljanstvo: indijsko. Potni list št.: A-333602, izdan v Bombayu, Indija, 6. aprila 1985.";

2. Vpis

"Al Taqwa Trade, Property and Industry Company Limited (fka Al Taqwa Trade, Property and Industry) (fka Al Taqwa Trade, Property and Industry Establishment) (fka Himmat Establishment), c/o Asat Trust Reg., Altenbach 8, FL-9490 Vaduz, Lihtenštajn"

pod rubriko

"Pravne osebe, skupine in subjekti"

se nadomesti z naslednjim:

"WALDENBERG AG (alias: (a) Al Taqwa Trade, Property and Industry; (b) Al Taqwa Trade, Property and Industry Company Limited; (c) Al Taqwa Trade, Property and Industry Establishment; (d) Himmat Establishment). Naslov: (a) Asat Trust Reg., Altenbach 8, FL-9490 Vaduz, Lihtenštajn; (b) Via Posero, 2, 22060 Campione d'Italia, Italija".

--------------------------------------------------
Uredba Komisije (ES) št. 2272/2003

z dne 22. decembra 2003

o odprtju tarifne kvote za leto 2004 za uvoz v Evropsko skupnost nekaterega blaga s poreklom iz Turčije

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2] in zlasti člena 7(2) Uredbe,

ob upoštevanju Sklepa št. 1/97 Pridružitvenega sveta ES-Turčija z dne 29. aprila 1997 o režimih, ki se uporabljajo za nekatere predelane kmetijske proizvode [3] in zlasti člena 1 Sklepa,

ob upoštevanju naslednjega:

(1) Zaradi spodbujanja razvoja trgovine v skladu s cilji carinske unije Sklep št. 1/97 Pridružitvenega sveta ES-Turčija določa letno kvoto, izraženo v vrednosti, za nekatere vrste testenin, ki se v Skupnost uvažajo iz Turčije. Ta kvota se odpre za leto 2004 in pogoj za njeno uporabo je potrdilo o gibanju blaga A.TR, predvideno v Sklepu št. 1/2001 Odbora za carinsko sodelovanje ES-Turčija z dne 28. marca 2001 o spremembi Sklepa 1/96 o določitvi podrobnih pravil za uporabo Sklepa št. 1/95 Pridružitvenega sveta ES-Turčija [4].

(2) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [5], kakor je bila nazadnje spremenjena z Uredbo (ES) št. 1335/2003 [6], določa pravila za upravljanje tarifnih kvot. Primerno je določiti, da se tarifne kvote, odprte s to uredbo, upravljajo v skladu s temi pravili.

(3) Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso navedeni v Prilogi I –

SPREJELA NASLEDNJO UREDBO:

Člen 1

Tarifna kvota Skupnosti, določena v prilogi, se odpre od 1. januarja do 31. decembra 2004 za blago iz navedene priloge, ki se uvaža iz Turčije.

Pogoj za uporabo te tarifne kvote je predložitev potrdila o gibanju blaga A.TR v skladu s Sklepom št. 1/2001 Odbora za carinsko sodelovanje ES-Turčija.

Člen 2

Tarifno kvoto Skupnosti iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.

Člen 3

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 2003

Za Komisijo

Erkki Liikanen

Član Komisije

[1] UL L 318, 20.12.1993, str. 18.

[2] UL L 298, 25.11.2000, str. 5.

[3] UL L 126, 17.5.1997, str. 26.

[4] UL L 98, 7.4.2001, str. 31.

[5] UL L 253, 11.10.1993, str. 1.

[6] UL L 187, 26.7.2003, str. 16.

--------------------------------------------------

PRILOGA

Zaporedna številka | Oznaka KN | Poimenovanje | Kvota | Stopnja dajatve, ki se uporablja |

09.0205 | 19021100190219 | Nepolnjene testenine, nekuhane in ne drugače pripravljene | 2,5 milijonov EUR | 10,67 EUR/100 kg neto |

--------------------------------------------------